ang bagay na itoy nakamumuhi sa loro na ang kulungan ay nakasabit sa pairap ng bahay, lorong minamahal ng lahat ng taga bahay sapagkat marunong bumati sa lahat kung umaga sa pamagitan ng maiinam na salitang ukol sa pag ibig. si kapitana loleng, ang masipag at matalinong si kapitana loleng, ay pigil na nakabukas ang kaniyang aklat talaan, ngunit hindi makuhang basahin ni masulatan; hindi minamasdan ang mga pinggan, na puno ng mga perlas na lagas, ni ang mga brillante; noon ay nakakalimot at ang pakikingig lamang ang ginagawa. ang kaniya nang asawa, ang dakilang si kapitang toringoy, galing sa pangalang domingo, ang lalong maligaya sa boong arabal, na walang gawa liban sa magbihis ng mainam, kumain, dumaldal, samantalang ang lahat ng kaanak ay gumagawa at nagsusumakit, ay hindi tumungo sa dati niyang pinaparoonang pinakikipaglipunan, at pinakikinggang natatakottakot at nangangamba ang mga kakilakilabot na ibinabalita ng payagot na si chichoy. at hindi mangyayaring hindi magkagayon.